Na temelju članka 107. stavka 9., članka 118. stavka 2. podstavka 3. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10.-ispr., 90/11., 16/12., 86/12., 94/13., 152/14., 7/17., 68/18. 98/19 i 64/20) i članka 58. Statuta Osnovne škole Žrnovnica Školski odbor Osnovne škole Žrnovnica na svojoj sjednici održanoj dana 10. lipnja 2020. donosi

**PRAVILNIK O IZMJENAMA I DOPUNAMA PRAVILNIKA**

**O POSTUPKU ZAPOŠLJAVANJA TE PROCJENI I VREDNOVANJU KANDIDATA ZA ZAPOŠLJAVANJE**

**Članak 1.**

U Pravilniku o postupku zapošljavanja te procjeni i vrednovanju kandidata za zapošljavanje KLASA: 003-05/19-01/2, URBROJ: 2181-67-01-19-1 od 6. svibnja 2019. naslov iznad članka 7. mijenja se i glasi:

**''Prijava potrebe za radnikom Upravnom odjelu za prosvjetu, kulturu, tehničku kulturu i sport Splitsko-dalmatinske županije''**

Članak 7. mijenja se i glasi:

''(1) Prije raspisivanja natječaja Škola je, na propisanom obrascu, u obvezi izvršiti prijavu potrebe za radnikom Upravnom odjelu za prosvjetu, kulturu, tehničku kulturu i sport Splitsko-dalmatinske županije (u daljnjem tekstu: Upravni odjel).

(2) Nakon što Upravni odjel obavijesti Školu da u evidenciji nema odgovarajuće osobe za popunu upražnjenog radnog mjesta Škola može raspisati natječaj odnosno nakon što se Škola pisano očituje o razlozima zbog kojih nije primljena upućena osoba.''

**Članak 2.**

U članku 9. stavku 3. točki 4. iza riječi ''dana'' dodaju se riječi: ''na dan raspisivanja natječaja''.

**Članak 3.**

U članku 14. stavku 7. iza riječi kandidat dodaju se riječi: ''ili ako samo jedan od prijavljenih kandidata ispunjava uvjete natječaja,''.

**Članak 4.**

Naslov iznad članka 22. mijenja se i glasi:

**''Procjena i vrednovanje kandidata upućenih od Upravnog odjela''**

U članku 22. stavcima 1., 2., 4. i 5. riječi ''Ured'' u određenom padežu zamjenjuju se riječima ''Upravni odjel'' u odgovarajućem padežu.

**Članak 5.**

Članak 27. mijenja se i glasi:

''Ovaj Pravilnik stupa na snagu dan nakon dana objave na oglasnoj ploči Škole.

Ovaj Pravilnik objavljuje se na oglasnoj ploči Škole nakon dobivene suglasnosti Upravnog odjela za prosvjetu, kulturu, tehničku kulturu i sport Splitsko-dalmatinske županije, te će se objaviti na javno dostupnoj mrežnoj stranici Škole u roku od osam (8) dana od dana stupanja na snagu.''

**Članak 6.**

Ovaj Pravilnik o izmjenama i dopunama Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu: Pravilnik) stupa na snagu dan nakon dana objave na oglasnoj ploči Škole.

Ovaj Pravilnik objavljuje se na oglasnoj ploči Škole nakon dobivene suglasnosti Upravnog odjela za prosvjetu, kulturu, tehničku kulturu i sport Splitsko-dalmatinske županije, te će se objaviti na javno dostupnoj mrežnoj stranici Škole u roku od osam (8) dana od dana stupanja na snagu.

KLASA: 003-05/20-01/2

URBROJ: 2181-67-01-20-1

Žrnovnica, 10. lipnja 2020.

Predsjednica Školskog odbora:

Mirna Šarić, mag.bibl.

Na ovaj Pravilnik Upravni odjel za prosvjetu, kulturu, tehničku kulturu i sport Splitsko-dalmatinskežupanijedao je suglasnost dana 26. lipnja 2020, KLASA: 602-02/20-09/0015 URBROJ: 2181/1-08-02-01/03-20-0002 u skladu s člankom 107. stavak 9. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10-ispr., 90/11, 16/12, 86/12, 94/13, 136/14 - RUSRH, 152/14, 7/17, 68/18, 98/19 i 64/20).

Pravilnik je objavljen na oglasnoj ploči Škole dana 29. lipnja 2020. i stupio je na snagu dana 30. lipnja 2020.

Ravnateljica:

Matija Šitum, prof.

\_\_\_\_\_